Prvá vláda Zdeňka Fierlingera

Prvá vláda Zdeňka Fierlingera (iné názvy: prvá vláda Národného frontu Čechov a Slovákov, košická vládaKošický program. In Procházka, Vladimír (ed.). Příruční slovník naučný. II. díl. G—L. Praha : Nakladatelství Československé akademie věd, 1963, s. 640.) existovala od 4. apríla do 6. novembra 1945.

 Košická vláda 

Ku koncu 2. svetovej vojny prebehli rokovania medzi exilovým prezidentom Edvardom Benešom a moskovským vedením KSČ na čele s Klementom Gottwaldom. Výsledkom bola dohoda o ustanovení Národného frontu Čechov a Slovákov. Ukázalo sa tiež, že už nedôjde k presadeniu Benešovej exilovej vlády. 

V Národnom fronte mala od začiatku rozhodujúci vplyv KSČ, ktorá ju využila na uľahčenie prevzatia moci. Systém Národného frontu umožňoval kandidovať do volieb v roku 1946 iba stranám združeným v tejto organizácii.

Po príchode na česko-slovenské územie schválila vláda dňa 5. apríla 1945 v Košiciach tzv. Košický vládny program. Dokument, ktorý bol označovaný za program národnej a demokratickej revolúcie a určoval zásady budúceho politického smerovania krajiny. Vtedy tiež KSČ definitívne posilnila svoju moc v krajine.

 Zloženie vlády 
 Strana  Rezort  Minister  Obdobie Československá sociálna demokracia Predseda vlády Zdeněk Fierlinger 1945 Minister priemyslu Bohumil Laušman 1945 Minister výživy Václav Majer 1945 Demokratická strana Námestník predsedu vlády Ján Ursíny 1945 Minister financií Vavro Šrobár 1945 Minister vnútorného obchodu Ivan Pietor 1945 Štátny tajomník v ministerstve zahraničného obchodu Ján Lichner 1945 Komunistická strana Československa Námestník predsedu vlády Klement Gottwald 1945 Minister vnútra Václav Nosek 1945 Minister školstva a osvety Zdeněk Nejedlý 1945 Minister informácií Václav Kopecký 1945 Komunistická strana Slovenska Námestník predsedu vlády Viliam Široký 1945 Minister poľnohospodárstva Július Ďuriš 1945 Minister ochrany práce a sociálnej starostlivosti Jozef Šoltész 1945 Štátny tajomník v ministerstve zahraničných vecí Vladimír Clementis 1945 Československá strana národno socialistická Námestník predsedu vlády Josef David 1945 Minister zahraničného obchodu Hubert Ripka 1945 Minister spravodlivosti Jaroslav Stránský 1945 Československá strana ľudová Námestník predsedu vlády Jan Šrámek 1945 Minister pôšt František Hála 1945 Minister zdravotníctva Adolf Procházka 1945 Nestranícki ministri Minister zahraničných vecí Jan Masaryk 1945 Minister národnej obrany Ludvík Svoboda 1945 Minister dopravy Antonín Hasal 1945 Štátny tajomník v ministerstve národnej obrany Mikuláš Ferjenčík 1945

 Pozri aj 
 Tretia česko-slovenská republika

 Referencie 

 Externé odkazy 
 Zoznam členov vlády na stránkach vlády ČR
 Československo, Prehľady členov legislatívnych zborov, Poslanci Národného zhromaždenia 1945-1946

 Zdroj 

Kategória:Vlády Česko-Slovenska